REPUBLIKA E SHQIPËRISË

KUVENDI
PROJEKTLIGJ

Nr.  /2014
PËR BUXHETIN E VITIT 2015

Në mbështetje të neneve 78, 83, pika 1, 84, pika 4, dhe 158, të Kushtetutës, dhe të nenit 30 të ligjit nr. 9936, datë 26.6.2008, “Për menaxhimin e sistemit buxhetor në Republikën e Shqipërisë”, të ndryshuar, me propozimin e Këshillit të Ministrave, 
K U V E N D I

I REPUBLIKËS SË SHQIPËRISË
V E N D O S I:

KREU I

BUXHETI

Neni l


Buxheti për vitin 2015 është:


Të ardhurat 


        414 469
    milionë lekë;


Shpenzimet 


        474 997
    milionë lekë;


Deficiti            

          60 528       milionë lekë.


Ai përbëhet nga Buxheti i Shtetit, buxheti vendor dhe fondet speciale: sigurimet shoqërore, sigurimet shëndetësore dhe kompensimi i pronarëve.

Neni 2


Buxheti i Shtetit  për vitin 2015 është:


Të ardhurat 


        332 117      milionë lekë;


Shpenzimet 


        392 645      milionë lekë;


Deficiti


          60 528 
   milionë lekë.
Neni 3


Buxheti vendor për vitin 2015 është:


Të ardhurat 
 


          41 207  milionë lekë;


Nga të cilat:


Transferte nga buxheti qendror                    24 644  milionë lekë;


Të ardhura të tjera


          16 563  milionë lekë;


Shpenzimet                                                   41 207  milionë lekë
Neni 4


Buxheti i sigurimeve shoqërore për vitin 2015 është: 


l. Skema e sigurimit të detyrueshëm shoqëror


Të ardhurat, gjithsej     
                100 339      
milionë lekë;


Nga të cilat:


- kontributet


                  58 218   
milionë lekë;


- transferimet nga Buxheti i Shtetit
      42 121
milionë lekë;

Shpenzimet



    100 339
milionë lekë.

Paga minimale, për efekt të pagesës së kontributit të sigurimeve shoqërore dhe shëndetësore, përcaktohet nga Këshilli i Ministrave dhe ndryshon sa herë që rriten pagat dhe pensionet. Keshilli i Ministrave përcakton masen e kontributit per personat e vetpunesuar ne bujqesi si dhe te kategorive te veçanta te personave te vetpunesuar duke mbuluar nga buxheti i Shtetit diferencen midis ketyre kontributeve me masen e kontributit te përcaktuar per personat e vetpunesuar ne qytet. Për vitin 2015, teprica ndermjet te ardhurave dhe shpenzimeve sipas degeve te sigurimit shoqeror dhe programeve te tjera te veçanta e suplementare te perdoret per mbulimin e deficitit te deges se pensioneve.

2. Skema e sigurimit suplementar 


Të ardhurat, gjithsej 

                  5 708           milionë lekë;


Nga të cilat:


-  kontributet


                       770         milionë lekë;


-  transferimet nga Buxheti i Shtetit
        4 938
  milionë lekë;


Shpenzimet



        5 708         milionë lekë.


Shpenzimet administrative, si pjesë e shpenzimeve totale për skemën e sigurimeve shoqërore, janë jo më shumë se 2 020 milionë lekë dhe ndahen sipas skemave në proporcion me shpenzimet e drejtpërdrejta.

Neni 5


Buxheti i sigurimeve shëndetësore për vitin 2015 është:


Të ardhurat, gjithsej 


         35 014         milionë lekë;


Nga të cilat:


- kontributet dhe të tjera

          8 801  
      milionë lekë;


- transferimet nga Buxheti i Shtetit
        26 213
      milionë lekë;


Shpenzimet



        35 014           milionë lekë.


Fondi për shërbimin spitalor detajohet dhe përdoret me vendim të Këshillit të Ministrave.

Neni 6


Buxheti i fondit për kompensimin në vlerë të pronarëve për vitin 2015 është: 


Të ardhurat, gjithsej 

                     1 400
      milionë lekë;


Nga të cilat:


- të ardhura të tjera


         1 000    
      milionë lekë;


- transferimet nga Buxheti i Shtetit
            400 
      milionë lekë;


Shpenzimet



         1 400            milionë lekë.

Neni 7

Përdorimi dhe investimi i fondit rezervë të sigurimeve shoqërore dhe shëndetësore bëhen sipas dispozitave ligjore në fuqi.

KREU II

BURIMET PËR MBËSHTETJEN E SHPENZIMEVE 

TË BUXHETIT TË SHTETIT 

Neni 8


Të ardhurat e Buxhetit të Shtetit, sipas grupeve kryesore, janë:


Grantet


                          12 000     
 milionë lekë;


Të ardhurat tatimore


294 717        
 milionë lekë;


Të ardhurat jotatimore


  25 400
 milionë lekë.

Neni 9


Kufiri i financimit të deficitit të Buxhetit të Shtetit nga burime të brendshme dhe të huaja është 60 528 milionë lekë. Në rast mosrealizimi të të ardhurave të buxhetit dhe të të ardhurave nga privatizimi, huamarrja totale për financimin e deficitit prej 60 528 milionë lekësh nuk ndryshon. Këshilli i Ministrave merr masa për kompensimin e diferencave nga burime suplementare ose nga shkurtimi i shpenzimeve. 


Të ardhurat nga privatizimi që mund të krijohen gjatë vitit 2015, mbi shumën e vendosur në këtë ligj, përdoren jo më pak se 50 për qind për uljen e borxhit publik dhe pjesa tjetër përdoret me vendim të Këshillit të Ministrave për rritjen e kufirit të shpenzimeve kapitale, e cila, automatikisht, rrit kufirin e deficitit të Buxhetit të Shtetit, të përcaktuar në nenet 1 dhe 2 të këtij ligji.

KREU III

SHPENZIMET E BUXHETIT TË SHTETIT 

Neni 10


Shpenzimet e Buxhetit të Shtetit, sipas grupeve kryesore, janë:


Shpenzime te Buxhetit qendror
              362 945    milionë lekë 
         
Fondi rezervë
dhe kontigjenca                             6 700    milione leke

Detyrimet e prapambetura                                   20 000    milionë lekë

Huadhenie per energjine                                       3 000     milionë lekë 

Kufiri i shpenzimeve për çdo ministri dhe institucion, në nivel programi, per shpenzime korrente dhe kapitale është sipas tabelës 1, që i bashkëlidhet këtij ligji. 

Detyrimet e prapambetura shpërndahen sipas rregullave, procedurave dhe kritereve të vendosura me vendim të Këshillit të Ministrave dhe regjistrohen, sipas ministrive përkatëse, mbi kufirin e miratuar në tabelën nr. 1, që i bashkëlidhet këtij ligji.


Fondi i kompensimeve prej 1 600 milionë lekësh përdoret për kompensimin e shtresave në nevojë, sipas rregullave, procedurave dhe kritereve të vendosura me vendim të Këshillit të Ministrave dhe u shpërndahen ministrive përkatëse mbi kufirin e miratuar në tabelën nr. 1, që i bashkëlidhet këtij ligji.

Ne tabelen 1/1 dhe 1/2 jane kufijte e shpenzimeve për çdo ministri dhe institucion, në nivel programi, per shpenzime korrente dhe kapitale, perkatesisht per vitet 2016 dhe 2017. Perjashtimisht, transferta e pakushtezuar e pushtetit vendor miratohet vetem per vitin 2015.
Në zbatim të nenit 37 të ligjit nr. 10 192, datë 3.12.2009 “Për parandalimin dhe goditjen e krimit të organizuar dhe trafikimit nëpërmjet masave parandaluese kundër pasurisë”, ne fondin e posaçëm për parandalimin e kriminalitetit dhe edukimin ligjor, i cili përdoret sipas përcaktimeve të Ministrit të Financave, bazuar në rekomandimet e Komitetit Ndërinstitucional të Ekspertëve për Masat Kundër Krimit të Organizuar, për vitin 2015,  nga të ardhurat e grumbulluara nga aktiviteti i administrimit të pasurive të konfiskuara, derdhen 25 milionë lekë. Nga të ardhurat e krijuara nga administrimi i pasurive të konfiskuara, Agjencia e Administrimit të Pasurive të Sekuestruara dhe të Konfiskuara do të përdorë, për qëllime të administrimit të pasurive të sekuestruara dhe të konfiskuara, 40 milionë lekë, ndërsa pjesa tjetër, se bashku me pjesen e paperdorur te ketij fondi, derdhet në Buxhetin e Shtetit 

Këshilli i Ministrave vendos norma dhe standarde financiare për shpenzimet publike, të cilat janë të detyrueshme për t’u zbatuar nga të gjitha njësitë e qeverisjes së përgjithshme.
Neni 11


Numri i përgjithshëm i punonjësve në organikë është 88 400 punonjës. Numri maksimal i punonjësve për çdo ministri dhe institucion qendror, i dhënë  në tabelën 2, që i bashkëlidhet këtij ligji dhe është pjesë përbërëse e tij, detajohet nga ministritë dhe institucionet qendrore, në përputhje me strukturat e miratuara për çdo institucion varësie. Këshilli i Ministrave mund të rialokojë numrin e punonjësve ndërmjet institucioneve të përmendura në tabelën 2, në rastin e ristrukturimit të institucioneve ekzistuese apo krijimit të institucioneve të reja. Numri rezervë, i parashikuar në tabelën 2, përdoret me vendim të Këshillit të Ministrave për krijimin e institucioneve të reja. Këshilli i Ministrave përcakton numrin maksimal të punonjësve me kontratë të përkohshme për çdo ministri dhe institucion qendror. Fondi i veçantë i institucioneve buxhetore prej 1 300 milionë lekësh, shpërndahet dhe përdoret me miratimin e Ministrit të Financave dhe sipas procedurave që përcaktohen me udhëzim të tij.


Për vitin 2015 nuk miratohet asnjë ndryshim në strukturat organike të njësive të qeverisjes qendrore me efekte financiare shtesë në koston e personelit, të përllogaritur sipas strukturës së miratuar, me përjashtim të institucioneve të reja. 


Ky përcaktim përfshin edhe ato struktura, në të cilat paga për funksion jepet ose është sipas gradës përkatëse, ku çdo rritje në gradë do të bëhet efektive vetëm nëse nuk shoqërohet me efekte financiare shtesë në koston e përllogaritur sipas gradave të miratuara.

Neni 12


Paga e Presidentit të Republikës është 257 000 lekë në muaj. 

Neni 13


Fondi rezervë i buxhetit prej 1 500 milionë lekësh përdoret nga Këshilli i Ministrave për raste të paparashikuara të institucioneve buxhetore. Fondi i kontingjencës prej 5 200 milionë lekësh përdoret :
· Deri ne masen 3 000 milion leke nga Keshilli i Ministrave për të përballuar nevojën e kryerjes së financimeve të reja dhe shtimin e financimeve mbi fondet e miratuara të programeve ekzistuese.  
· 1 000 milion leke per ekzekutimin e pagesave per detyrime nderkombetare me vendim te keshillit te ministrave.

· 1 200 milione leke për rritjen e pensioneve me vendim të Këshillit të Ministrave.

Neni 14


Buxheti i pushtetit gjyqësor administrohet nga Zyra e Administrimit të Buxhetit Gjyqësor, në mbështetje të ligjit nr. 8363, datë 1.7.1998, “Për krijimin e Zyrës së Administrimit të Buxhetit Gjyqësor”. Bordi i kësaj zyre bën shpërndarjen e fondeve buxhetore nga programi i buxhetit gjyqësor, sipas tri niveleve të këtij pushteti.
Neni 15

Transfertat e pakushtëzuara, që buxheti qendror ia transferon pushtetit vendor, përfshijnë fondet për përballimin e veprimtarive dhe të funksioneve që përcaktohen në aktet ligjore dhe nënligjore në fuqi. Transfertat e pakushtëzuara shpërndahen ndërmjet njësive të pushtetit vendor, sipas formulës së paraqitur në aneksin 1, që i bashkëlidhet këtij ligji. Shuma e transfertës së pakushtëzuar për çdo njësi të pushtetit vendor paraqitet në tabelën 3, që i bashkëlidhet këtij ligji. 

Fondi i kompensimit nga totali i transfertës së pakushtëzuar përdoret nga Ministria e Financave, në përputhje me kriteret e përcaktuara në aneksin 2, që i bashkëlidhet këtij ligji. Fondi për zhvillimin e rajoneve shpërndahet sipas aneksit 3, që i bashkëlidhet këtij ligji. 

Fondet për konviktet e arsimit parauniversitar shpërndahen sipas aneksit 4, që i bashkëlidhet këtij ligji. Fondet për administrimin e qendrave të shërbimit social shpërndahen sipas aneksit 5, që i bashkëlidhet këtij ligji. 

Rregullat dhe procedurat qe lidhen me periudhën tranzitore te mbylljes se mandatit te te zgjedhurve vendor të vitit 2011, dhe funksionimit te njësive te reja te dala nga zgjedhjet e vitit 2015 jepen ne aneksin 6 që i bashkëlidhet këtij ligji.

Rregullat dhe procedurat qe lidhen me periudhën tranzitore te mbylljes se mandatit te te zgjedhurve vendor të vitit 2011 dhe funksionimit te njësive te reja te dala nga zgjedhjet e vitit 2015 jepen ne aneksin nr.6 që i bashkëlidhet këtij ligji.

Bashkitë, që kanë deri në 20 000 banorë, përdorin deri në 20 për qind të transfertës së pakushtëzuar për koston e personelit administrativ. 

Bashkitë, që kanë 20 001 - 50 000 banorë, përdorin deri në 15 për qind të transfertës së pakushtëzuar për koston e personelit administrativ. 

Bashkitë, që kanë mbi 50 001 banorë, përdorin deri në 10 për qind të transfertës së pakushtëzuar për koston e personelit administrativ. 

Komunat, që kanë deri në 3 000 banorë, përdorin deri në 40 për qind të transfertës së pakushtëzuar për koston e personelit administrativ. 

Komunat, që kanë 3 001 - 10 000 banorë, përdorin deri në 35 për qind të transfertës së pakushtëzuar për koston e personelit administrativ. 

Komunat, që kanë 10 001 - 15 000 banorë, përdorin deri në 30 për qind të transfertës së pakushtëzuar për koston e personelit administrativ.

Komunat, që kanë mbi 15 001 banorë, përdorin deri në 25 për qind të transfertës së pakushtëzuar për koston e personelit administrativ. 
Këshillat e qarqeve përdorin deri në 15 për qind të transfertës së pakushtëzuar për koston e personelit administrativ. 

Kur shoqëritë aksionare të ujësjellës-kanalizimeve dhe njësitë e qeverisjes vendore për sistemin e pompimit rezultojnë debitorë për furnizimin me energji elektrike ndaj kompanisë së shpërndarjes, deri në fund të tremujorit të tretë, transferta e pakushtëzuar e njësive të qeverisjes vendore e tremujorit të katërt bllokohet dhe përdoret për shlyerjen e këtyre detyrimeve. 

Fondet që, sipas këtij neni, u vihen në dispozicion njësive të qeverisjes vendore, fondet e tjera që, me akte të tjera ligjore dhe nënligjore, u kalojnë njësive të qeverisjes vendore, si dhe me vendimet e këshillave komunalë, bashkiakë dhe të këshillave të qarqeve, që kanë lidhje me përdorimin e fondeve buxhetore, bëhen publike.

Neni 16


Fondet e Buxhetit të Shtetit për arsimin e lartë shpërndahen në formën e grantit. Formula për ndarjen e grantit jepet në aneksin 7, që i bashkëlidhet këtij ligji. Kriteret për përdorimin e granteve konkurruese në arsimin e lartë janë të njëjta me ato të përcaktuara në aneksin 3, që i bashkëlidhet këtij ligji.
Neni 17


Kufiri i shpenzimeve, sipas tabelës l, që i bashkëlidhet këtij ligji, mund të rishpërndahet gjatë vitit ndërmjet programeve brenda të njëjtit institucion buxhetor apo ndërmjet programeve të institucioneve të ndryshme nga Këshilli i Ministrave, deri në masën 10 për qind të shumës së përgjithshme të shpenzimeve korrente apo shpenzimeve të përgjithshme kapitale, duke ruajtur totalin e shpenzimeve korrente dhe kapitale. Bëjne përjashtim nga ky rregull shpenzimet që përfshihen në Fondin për Zhvillimin e Rajoneve, të cilat mund të transferohen nga një program në tjetrin pa kufizim. 

Neni 18


Kufiri për rritjen vjetore të totalit ekzistues të borxhit të shtetit dhe atij të garantuar të shtetit, në dobi të palëve të treta përfituese, për vitin 2015, është 89 201 milionë lekë, i dhënë me hollësi, si më poshtë:


1. Për huamarrjen vjetore neto për mbështetjen buxhetore nga burime te brendshme dhe te huaja deri në  56 224 milionë lekë. 


2. Për huamarrjen neto për financimin e projekteve të huaja  deri në 18 951 milionë lekë.

3. Për rritjen vjetore  të garancive të shtetit, në dobi të palëve të treta përfituese, deri në 14 026 milionë lekë.

Stoku i borxhit shteteror vlerësohet të arrije deri në 1 079 071 milion lekë.
      Stoku i borxhit të garantuar  vleresohet të arrijë 71 125 milion lekë.
Neni 19


Ngarkohet Ministria e Financave të nxjerrë udhëzime për zbatimin e këtij ligji.

Neni 20


Ky ligj hyn në fuqi menjëherë, botohet në Fletoren Zyrtare dhe i shtrin efektet financiare nga data 1 janar 2015.
                                                                                                  K R Y E T A R I

                                                                                                      Ilir META

Miratuar në datën .12.2014

